钦定古今图书集成/理学汇编/字学典/第073卷 > 《曾惇石刻铺叙》 > 《庆历长沙帖》
## 钦定古今图书集成/理学汇编/字学典/第073卷 > 《曾惇石刻铺叙》 > 《庆历长沙帖》

《长沙帖》十卷，实秘阁前帖翻本，内《羲献帖》略有增入。
庆历间慧照师钱希白摹镌，自五年乙酉至八年戊
子讫事。尝观《杂文》中载东坡自儋耳移合浦，见桂帅
程钦之《潭帖册》，各题其后第八卷云：“希白作字，自有
江左风味，故长沙法帖比淳化待诏所摹为胜。”世俗
不察，争访阁本，误矣。此逸少一卷尤妙。《容斋随笔》谓
“坡仙遗墨，今藏其家，但二卷郗愔书”，第三卷帖何以
断当字，分两行？希白善书者，于此殆不可晓。今《长沙
帖》间不存希白临摹岁月，或云土人又私翻，木板有
纹可辨。